Ôżarty przejechoł kamrata autym
Tref dwōch miyszkańcōw krysu lublinieckigo i jejich spōlne pożywanie alkoholu zakōńczyło sie dramatym. Jedyn z nich ôżarty siŏd za kerownicōm auta i przejechoł swojigo koleksa. Chop ôstoł zastawiōny i decyzyjōm prokuratora ôdpowiy za niyumyślne sprawiynie śmierci jak tyż jazdã w po ôpitymu. Do tego czasu ôstanie pod policyjnym dozorym.
W piōntek rano, dinst kōmyndy przijōn zgłoszynie ô znŏdniyńciu ciała ôd chopa na łōnce na terynie krysu lublinieckigo. Skerowani na plac szandarzi ôbsztalowali, iże mŏrtwy 73-latek dziyń wcześnij pożywoł w tym miyjscu ze swojim swojŏkym alkohol. Ślady na jego ciele pokazowały, iże mōg ôstać przejechany ôd auta. Kryminalni ôbsztalowali dane chopa, co w tyndziyń tŏwarziszōł umartymu i w niyspełna godzinã po dostaniu informacyje zastawiyli 62-latka. Przekludzōne podszukowanie wykŏzało w jego ôrganiźmie bez promil alkoholu. Zastawiōny trefiōł do policyjnego heresztu, a po wytrzyźwiyniu ôstoł ôdpytany. Pokŏzało sie, iże nojprzōd ôba piyli, a nad ranym przebudziōł sie we swojim aucie i myśloł, iże koleks wrōciōł do dōm, tōż pojechoł do siebie. Przi ôdjyżdżaniu najechoł na chopa. 62-latek usłyszoł ôbskarżynie kerowaniŏ w sztańdzie niytrzyźwości i nieumyślnego sprawiyniŏ śmierci. Decyzyjōm prokuratora ôstoł ôbjynty policyjnym dozorym. Grozi mu terŏz pŏruletni pobyt w hereszcie.
szl_Latn szl_Latn szl_Latn